钦定古今图书集成/明伦汇编/闺媛典/第282卷 > 皇清十五 > 钱球妻曹氏
## 钦定古今图书集成/明伦汇编/闺媛典/第282卷 > 皇清十五 > 钱球妻曹氏

按《嘉定县志》：“曹氏，钱球妻。年十八归球。二十三，夫亡，曹恸绝欲殉，念遗孤密甫三岁，次子尚在腹，不即死。是时舅已没，姑复年高，曹事之尽孝。及密长，娶职方殷都曾孙女，殷事曹亦尽孝。未几，密又夭，惟遗腹子存。殷与曹相依而守，冰霜并励。巡按金某旌之。遗腹子又夭，嗣密之嫡侄汧为子。”